ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
2023 அக்டோபர் 2 முதல் 31 வரை நிலுவையில் உள்ள மனுக்களுக்குத் தீர்வு காண்பதற்கும், தூய்மையை ஊக்குவிப்பதற்குமான சிறப்பு இயக்கம் 3.0-ல் உணவு மற்றும் பொது விநியோகத் துறை பங்கேற்க உள்ளது
2023 அக்டோபர் 2 முதல், அக்டோபர் 31 வரை நடைபெறும் சிறப்பு இயக்கம் 3.0 -ல் உணவு மற்றும் பொது விநியோகத் துறை, அதன் பொதுத்துறை நிறுவனங்கள் / இணைக்கப்பட்ட / துணை ஒருங்கிணைப்பு அலுவலகங்கள் பங்கேற்கும். நிர்வாகச் சீர்திருத்தம் மற்றும் மக்கள் குறை தீர்க்கும் துறையின் கீழ் நடத்தப்படும் இந்த இயக்கம் தூய்மையை நிறுவனமயமாக்குகிறது. அரசு அலுவலகங்களில் நிலுவையில் உள்ள மனுக்களின் எண்ணிக்கையைக் குறைக்கிறது. இதற்கான ஆயத்த கட்டம் 2023 செப்டம்பர் 15 முதல் தொடங்குகிறது .
தூய்மை இந்தியா என்ற தொலைநோக்கு பார்வைக்கு பங்களிக்கும் வகையில் 3437 இடங்களில் தூய்மை முகாம்கள், விழிப்புணர்வு நிகழ்ச்சிகள், வாரத்திற்கு 03 மணி நேரத்தை தூய்மைப் பணிகளுக்காக அர்ப்பணித்தல், கழிவு மேலாண்மை, தோட்டம் அமைத்தல், வழக்கமான தூய்மை இயக்கங்கள், வெள்ளை அடித்தல், தளவாட நவீனமயமாக்கல் / மேம்படுத்துதல், பழைய கோப்புகளை அகற்றுதல் / ஆய்வு செய்தல், பூச்சிக் கட்டுப்பாடு போன்ற பல்வேறு செயல்பாடுகள் தூய்மை இயக்க காலத்தில் மேற்கொள்ளப்பட்டன.
2022 நவம்பர், முதல் 2023 ஆகஸ்ட் வரை உணவு மற்றும் பொது விநியோகத் துறை  செய்த சாதனைகளின் சிறப்பம்சங்கள்:
· 12,57,706 கோப்புகள் ஆய்வு செய்யப்பட்டு 5,92,354 கோப்புகள் அகற்றப்பட்டன
· 99,105 சதுர அடி பரப்பளவு பயன்பாட்டுக்கு வந்தது
· 9783 மின்-கோப்புகள் பைசல் செய்யப்பட்டன
· காலாவதியான பொருட்களை ஏலம் விட்டதன் மூலம் ரூ.77.88 லட்சம் வருவாய் ஈட்டப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleseDetail.aspx?PRID=1957652
பிரதமர் அலுவலகம்
ஹரியானா மாநிலம் பரீதாபாத்தில் அம்ரிதா மருத்துவமனை தொடக்க விழாவில் பிரதமர் ஆற்றிய உரையின் முக்கிய அம்சங்கள்
அம்ரிதா மருத்துவமனை மூலம் நம் அனைவருக்கும் ஆசி வழங்கிக்கொண்டிருக்கும் மாதா அமிர்தானந்தமாயி அவர்களே, ஹரியானா மாநில ஆளுநர் திரு பண்டாரு தத்தாத்ரேயா அவர்களே, முதலமைச்சர் திரு மனோகர்லால் கட்டார் அவர்களே, எனது அமைச்சரவை சகா திரு கிருஷன் பால் அவர்களே, துணை முதலமைச்சர் திரு துஷ்யந்த் சவுதாலா அவர்களே, அனைவருக்கும் வணக்கம்!
நாடு அமிர்த காலத்தில் நுழையும் நிலையில், கூட்டான விருப்பங்களும், தீர்மானங்களும் நல்வடிவம் பெறுகின்றன. மாதா அமிர்தானந்தமயியின் ஆசிகளை நாடு பெற்றிருப்பது பொருத்தமானதாக அமைந்துள்ளது. இந்த மருத்துவமனை நவீனம் மற்றும் ஆன்மீகத்தின் கலவையாக உள்ளது. நலிந்த பிரிவு நோயாளிகளின் சிகிச்சைக்கு எளிதாகவும், குறைந்த செலவிலும் மருத்துவ வசதி கிடைப்பதாக இது மாறும். அம்மா என்பது அன்பு, கருணை, சேவை, தியாகம் ஆகியவற்றின் உருவகமாகும். அவர் இந்தியாவின் ஆன்மீக மரபை கொண்டு செல்பவர்.
சிகிச்சையை சேவையாகவும், நல்வாழ்வை அறமாகவும் கருதுகின்ற நாடு இந்தியா. இங்கு சுகாதாரமும், ஆன்மீகமும் ஒன்றோடொன்று தொடர்பு கொண்டவை. மருத்துவ அறிவியலை நாம் வேதமாக கொண்டிருக்கிறோம். நமது மருத்துவ அறிவியலுக்கு நாம் ஆயுர்வேதம் என்றும் பெயர் வைத்திருக்கிறோம். நூற்றாண்டு கால சிக்கலான அடிமை நிலையிலும் கூட இந்தியா தனது ஆன்மீகத்தையும், சேவை பாரம்பரியத்தையும் மறந்து விடவில்லை.
பூஜ்ய அம்மா போன்ற துறவிகள் வடிவில் ஆன்மீக சக்தி நாட்டின் அனைத்துப் பகுதிகளுக்கும் பரவியிருப்பது தேசத்தின் நல்வாய்ப்பாகும். கல்வி மற்றும் மருத்துவம் தொடர்பான பொறுப்புகளை சமயம் சார்ந்த, சமூகம் சார்ந்த நிறுவனங்களோடு தொடர்புபடுத்தும் பழங்கால மாதிரியில் அரசு மற்றும் தனியார் துறையில் செயல்படுத்தப்படுகிறது. இது அரசு – தனியார் பங்களிப்பாக கூறப்படுகிறது. ஆனால் இதனை பரஸ்பர முயற்சியாகவும் நான் காண்கிறேன்.
இந்தியாவில் உற்பத்தி செய்யப்பட்ட தடுப்பூசி பற்றி, ஒரு சிலரால் தவறான பிரச்சாரம் கட்டவிழ்த்து விடப்பட்டது. இதன் காரணமாக சமூகத்தில் பல வகையான வதந்திகள் பரவத் தொடங்கின. சமூகத்தின் சமயத் தலைவர்களும், ஆன்மீக போதனையாளர்களும் ஒன்று சேர்ந்து இத்தகைய வதந்திகளுக்கு இடம் கொடுக்க வேண்டாம் என்று மக்களை கேட்டுக் கொண்டதன் பயன் உடனடியாக தெரிய வந்தது. இதனால் மற்ற நாடுகளில் பார்த்தது போல் இந்தியா தடுப்பூசி தயக்கத்தை எதிர்கொள்ளவில்லை.
அமிர்த காலத்தில் தொலைநோக்குப் பார்வையுடன் நாட்டின் முன் உள்ள 5 உறுதிமொழிகளில் ஒன்று அடிமை மனோபாவத்திலிருந்து முற்றிலுமாக விடுபடுவதாகும். அடிமை மனோநிலையை நாம் கைவிடும்போது நமது செயல்களின் திசையும் மாறுகின்றன. இந்த மாற்றம் நாட்டில் சுகாதார கவனிப்பு முறையில் கண்கூடாக தெரிகிறது என்றும், நாட்டின் பாரம்பரிய அறிவின் மீதான நம்பிக்கை வளர்ந்து வருகிறது. யோகாவிற்கு உலகளாவிய அங்கீகாரம் தற்போது கிடைத்துள்ளது என்றும், அடுத்த ஆண்டு சர்வதேச சிறுதானிய ஆண்டினை உலகம் கொண்டாட உள்ளது.
அனைத்து வீடுகளுக்கும் குழாய் மூலம் குடிநீர் இணைப்பு கிடைத்திருக்கும் ஹரியானா, நாட்டின் முன்னணி மாநிலங்களில் ஒன்றாக உள்ளது. பெண் குழந்தையை பாதுகாப்போம், பெண் குழந்தைக்கு கல்வி அளிப்போம் என்பதில் மிகச் சிறந்த பங்களிப்பு செய்திருக்கும் ஹரியானா மக்களுக்கு பாராட்டுகள். உடல் தகுதி, விளையாட்டு போன்றவை ஹரியானாவின் கலாச்சாரத்தில் உள்ளது.
பாதுகாப்பு அமைச்சகம்
உலகளாவிய சவால்களை எதிர்கொள்வதற்கான பிரதமரின் கொள்கையை இந்திய பெருங்கடல் பகுதி ராணுவ அமைச்சர்கள் மாநாட்டில் பாதுகாப்பு அமைச்சர் வலியுறுத்தினார்
பெங்களூருவில் நடைபெற்று வரும் ஏரோ இந்தியா 2021 கண்காட்சிக்கு இடையே, இந்திய பெருங்கடல் பகுதியின் ராணுவ அமைச்சர்கள் மாநாடு பாதுகாப்பு அமைச்சர் திரு ராஜ்நாத் சிங்கின் சிறப்புரையுடன் பிப்ரவரி 4 அன்று தொடங்கியது. பல்வேறு நாடுகளின் பாதுகாப்பு அமைச்சர்கள், தூதர்கள் மற்றும் இந்திய பெருங்கடல் பகுதி நாடுகளின் மூத்த அதிகாரிகள் நேரடியாகவும், காணொலி மூலமும் இக்கூட்டத்தில் கலந்து கொண்டனர்.
7500 கி.மீ. நீள கடல்பரப்பை கொண்ட இந்தியா, இந்திய பெருங்கடல் பகுதியின் மிகப்பெரிய நாடாக திகழ்வதாகவும், அனைத்து நாடுகளின் அமைதியான மற்றும் வளமிக்க கூட்டுணர்வுக்கு முக்கிய பங்காற்ற வேண்டிய கடமை இந்தியாவுக்கு உள்ளதென்றும் பாதுகாப்பு அமைச்சர் கூறினார்.
இந்திய பெருங்கடல் பகிர்ந்து கொள்ளப்பட வேண்டிய வளம் என்று கூறிய திரு ராஜ்நாத் சிங், உலகின் சரக்கு கப்பல்களில் பாதியையும், உலகின் மொத்த சரக்கு போக்குவரத்தில் மூன்றில் ஒரு பங்கையும், உலகின் எண்ணெய் கப்பல் போக்குவரத்தில் மூன்றில் இரண்டு பங்கையும் இயக்குவதற்கு காரணமாக விளங்கும் இந்திய பெருங்கடல், சர்வதேச வர்த்தகம் மற்றும் போக்குவரத்துக்கான உயிர்நாடியாக திகழ்வதாக கூறினார்.
பிரதமர் திரு நரேந்திர மோடியால் 2015-ஆம் ஆண்டு வெளியிடப்பட்ட சாகர் திட்டம் - பிராந்தியத்தில் உள்ள அனைத்து நாடுகளுக்கும் பாதுகாப்பு மற்றும் வளர்ச்சி - என்பதேயே இந்திய பெருங்கடல் கொள்கையின் மையக்கருவாக உள்ளது என்றும் திரு சிங் கூறினார்.
இதை சார்ந்து, பாதுகாப்பு, வர்த்தகம், தொடர்புகள், தீவிரவாதத்திற்கு எதிரான போர் மற்றும் கலாச்சார பகிர்தல்கள் மீது இந்திய பெருங்கடல் பகுதியின் ராணுவ அமைச்சர்கள் மாநாடு கவனம் செலுத்த வேண்டுமென்று அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1695120
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் திரு நரேந்திர மோடியால் தொடங்கப்பட்ட "மிஷன் கர்மயோகி", குறிப்பாக அரசு அதிகாரிகளின் திறன் மேம்பாட்டு செயல்முறையை நிறுவனமயமாக்கியது- டாக்டர் ஜிதேந்திர சிங்
2047 ஆம் ஆண்டின் இந்தியாவை வடிவமைக்கும் நோக்கத்துடன், பிரதமர் திரு நரேந்திர மோடியால் தொடங்கப்பட்ட "மிஷன் கர்மயோகி", அரசு அதிகாரிகளின் திறன் மேம்பாட்டிற்கான செயல்முறையை நிறுவனமயமாக்கியுள்ளது என்று மத்திய அறிவியல் & தொழில்நுட்பம் , புவி அறிவியல், பிரதமர் அலுவலகம், பணியாளர்கள், பொதுமக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கூறியுள்ளார்.
ஐஜிஓடி கர்மஷாலா 2023 – ஆலோசனை கருத்தரங்கில் உரையாற்றிய டாக்டர் ஜிதேந்திர சிங், புதிய இந்தியா என்ற பிரதமர் நரேந்திர மோடியின் இலக்கை அடையவும், அதன் அபிலாஷைகளை நிறைவேற்றவும், "ஆட்சி" என்பதில் இருந்து "பங்களிப்பு"க்கு மாறுவது இன்றியமையாத தேவை என்று கூறினார்.
வளர்ந்த பாரதத்திற்கு வழி வகுக்கும், சீர்திருத்தப்பட்ட சிவில் சேவைக்கான பிரதமர் நரேந்திர மோடியின் தொலைநோக்குப் பார்வைக்கு மிஷன் கர்மயோகி உறுதிப் பூண்டுள்ளதாகவும், சுறுசுறுப்பாக, திறம்பட நிர்வாகத்தை உருவாக்குவதில் மிஷன் கர்மயோகி உருமாற்றப் பங்காற்றி வருகிறது என்றும் அமைச்சர் கூறினார்.
டாக்டர் ஜிதேந்திர சிங், ஐஜிஓடி கர்மயோகி தளத்தில் தீவிரமாகப் பங்கேற்ற அமைச்சகங்கள்/துறைகளை பாராட்டினார்.
நிகழ்ச்சியில் பல்வேறு துறைகள், அமைச்சகங்களைச் சேர்ந்த உயர் அதிகாரிகள் கலந்து கொண்டனர்.
பொருளாதார விவகாரங்களுக்கான மத்திய அமைச்சரவைக் குழு
என்டிபிசி கிரீன் லிமிடெட் நிறுவனத்தில் முதலீட்டை உருவாக்குவதில் அதிகாரம் வழங்குவதற்கான தற்போதைய வழிகாட்டுதல்களில் இருந்து என்டிபிசி நிறுவனத்திற்கு விலக்கு
என்டிபிசி கிரீன் லிமிடெட் நிறுவனத்தில் முதலீட்டை உருவாக்குவதில் அதிகாரம் வழங்குவதற்கான தற்போதைய வழிகாட்டுதல்களில் இருந்து என்டிபிசி நிறுவனத்திற்கு விலக்கு அளித்து பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
பொருளாதார விவகாரங்களுக்கான அமைச்சரவைக் குழு, என்டிபிசி-நிறுவனத்தின் துணை நிறுவனமான என்டிபிசி பசுமை எரிசக்தி லிமிடெட் நிறுவனம் மற்றும் அதன் பிற துணை நிறுவனங்களில் அதன் நிகர மதிப்பின் 15 சதவீதம் உச்சவரம்புக்கு உட்பட்டு ரூ. 5,000 கோடி என்ற பண உச்சவரம்பைத் தாண்டி ரூ. 7,500 கோடியாக அதிகரித்து, என்டிபிசி லிமிடெட் மூலம் 60 ஜிகாவாட் புதுப்பிக்கத்தக்க எரிசக்தி திறன் என்ற இலக்கை அடைவதற்கு வழிவகை செய்யப்பட்டுள்ளது.
சிஓபி 26-ன் கீழ், இந்தியா அதன் வளர்ச்சி இலக்குகளை அடையும் அதே வேளையில் குறைந்த கார்பன் உமிழ்வு பாதையை நோக்கி செயல்படுகிறது. வரும் 2030 ஆம் ஆண்டுக்குள் 500 ஜிகாவாட் புதைபடிவமற்ற ஆற்றல் திறனை அடையும் இலக்கு நிர்ணயிக்கப்பட்டுள்ளது. என்டிபிசி ஒரு மத்திய பொதுத்துறை நிறுவனமாகவும், நாட்டின் முன்னணி எரிசக்தி பயன்பாட்டு நிறுவனம் செயல்பட்டு வருகிறது. இந்த முதலீட்டின் மூலம், வரும் 2032 ஆண்டுக்குள் 60 ஜிகாவாட் புதுப்பிக்கத்தக்க ஆற்றல் திறனை அடைய நோக்கமாகக் கொண்டு செயல்படுகிறது. இது மேற்கூறிய இலக்கை அடைவதற்கும், 2070க்குள் 'நிகர ஜீரோ' உமிழ்வைக் கொண்டிருக்கும் பெரிய இலக்கை நோக்கி நகருவதற்கும் உதவும். சிஓபி 26 உச்சிமாநாட்டில் சமீபத்தில் அறிவிக்கப்பட்ட அரசாங்கத்தின் "ஐந்து கொள்கைகளைக் கொண்ட" 'நிகர பூஜ்ஜியத்தை' நோக்கிய காலநிலை நடவடிக்கைக்கு இந்தியாவின் பங்களிப்பாக அறிவிக்கப்பட்டுள்ளது
சுற்றுச்சூழல் மற்றும் வனத்துறை அமைச்சகம்
இந்தியாவின் பருவநிலை மாற்ற உத்திகளில் புதுப்பிக்கத்தக்க எரிசக்தி மற்றும் எரிசக்தியின் பயன்பாடு ஆகியவை முக்கிய தூண்களாக விளங்குகின்றன: மத்திய அமைச்சர் திரு புபேந்தர் யாதவ்
மத்திய சுற்றுச்சூழல், வனம் மற்றும் பருவநிலை மாற்ற அமைச்சர் திரு புபேந்தர் யாதவ், ஐக்கிய அரபு அமீரகத்தின் பருவநிலை தூதரும் தொழில்துறை மற்றும் மேம்பட்ட தொழில்நுட்பத்திற்கான அமைச்சருமான மேதகு டாக்டர் சுல்தான் அல் ஜபீர் உடன் காணொலி வாயிலாக இன்று உரையாடினார். ஐக்கிய நாடுகள் சபையின் 26-வது பருவநிலை மாற்ற உறுப்பினர்கள் மாநாடு , புதுப்பிக்கத்தக்க எரிசக்தி மற்றும் அவற்றுடன் சம்பந்தப்பட்ட விஷயங்கள் குறித்து இருவரும் ஆலோசித்தனர்.
இந்தியாவின் பருவநிலை மாற்ற உத்திகளில் புதுப்பிக்கத்தக்க எரிசக்தி மற்றும் எரிசக்தியின் பயன்பாடு ஆகியவை முக்கிய தூண்களாக விளங்குவதாக குறிப்பிட்ட திரு யாதவ், பிரதமர் திரு நரேந்திர மோடியின் சீரிய தலைமையின் கீழ் புதுப்பிக்க எரிசக்தி குறிப்பாக சூரிய ஒளி சக்தியை குறைந்த கட்டணத்திற்கு வழங்க இந்தியா முயற்சி மேற்கொண்டு வருவதாகத் தெரிவித்தார். இந்தியாவின் ஹைட்ரஜன் எரிசக்தி இயக்கம், சர்வதேச சூரிய ஒளி கூட்டணி, பேரிடர் நெகிழ்வுத்தன்மை உள்கட்டமைப்பு கூட்டணி உள்ளிட்ட சர்வதேச முன்முயற்சிகள் பற்றியும் அவர் எடுத்துரைத்தார்.
இந்த ஆண்டு கிளாஸ்கோவில் நடைபெற உள்ள காப்26 மாநாட்டின்போது அமெரிக்கா மற்றும் இங்கிலாந்துடன் இணைந்து ஐக்கிய அரபு அமீரகம் அறிமுகப்படுத்தவுள்ள பருவநிலைக்கான வேளாண் புதுமை இயக்கத்திற்கு இந்தியாவின் ஆதரவை டாக்டர் சுல்தான் அல் ஜபீர் கோரினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753252
(Visitor Counter : 181
ஆயுஷ்
ஆயுஷ் திட்டத்திற்கான மண்டல மூல மருந்துக் களஞ்சியம் சென்னையில் தொடங்கப்பட்டுள்ளது
ஆயுஷ் திட்டத்தின்கீழ் சென்னையில் மண்டல மூல மருந்துக் களஞ்சியத்தை மத்திய ஆயுஷ் அமைச்சர் திரு ஸ்ரீபத் யெஸ்ஸோ நாயக் காணொலிக் காட்சி வாயிலாக இன்று தொடங்கி வைத்தார். ஆயுஷ் அமைச்சகத்தின் செயலாளர் வைத்யா ராஜேஷ் கொடேச்சா நிகழ்ச்சியைத் தலைமை தாங்கி நடத்தினார்.
தேசிய ஆயுஷ் இயக்கத்தின் கீழ் மருத்துவத் தாவரங்களைப் பயிரிடுவதில் மண்டல மூல மருந்துக் களஞ்சியம் முக்கிய பங்கு வகிக்கிறது. இதனைக் கருத்தில் கொண்டு, தேசிய மருத்துவத் தாவர வாரியத்துடன் இணைந்து, ஆயுஷ் அமைச்சகம், தேசிய மூல மருந்துக் களஞ்சியத்தையும், மண்டல மூல மருந்துக் களஞ்சியங்களையும் உருவாக்கியுள்ளது. சென்னையில் உள்ள தேசிய சித்தமருத்துவ நிறுவனத்தின் தலைமையில், சென்னை மண்டல யுனானி ஆராய்ச்சி நிறுவனம் மற்றும் சென்னையிலுள்ள மத்திய சித்த மருத்துவ ஆராய்ச்சி நிறுவனம் ஆகியவை கூட்டாக செயல்படும் என்று தேசிய மருத்துவத் தாவர வாரியம் அறிவித்திருந்தது. தென் மண்டலத்தில் இருந்து சேகரிக்கப்பட்ட மூல மருந்துகளைப் பாதுகாக்கவும், ஆவணம் செய்யவும், சென்னையில் தொடங்கப்பட்டுள்ள இந்தக் களஞ்சியம் ஏதுவாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1663989
பிரதமர் அலுவலகம்
பிரதமர் மக்களுக்கு பாய் தூஜ் வாழ்த்து தெரிவித்துள்ளார்
பிரதமர் திரு நரேந்திர மோடி மக்களுக்கு பாய் தூஜ் வாழ்த்து தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
"உங்கள் அனைவருக்கும் சகோதர, சகோதரிகளின் அளவிலா அன்பு மற்றும் அசைக்க முடியாத நம்பிக்கையின் சின்னமாக கொண்டாடப்படும் பாய் தூஜ் வாழ்த்துக்கள்" என்று குறிப்பிட்டுள்ளார்.
குடியரசுத் துணைத் தலைவர் செயலகம்
திரு அடல் பிகாரி வாஜ்பாயின் நினைவு தினத்தையொட்டி அன்னாருக்கு குடியரசு துணைத்தலைவர் மரியாதை செலுத்தினார்
முன்னாள் பிரதமர் திரு. அடல் பிகாரி வாஜ்பாயின் நினைவு தினத்தையொட்டி, குடியரசு துணைத்தலைவர் திரு. ஜக்தீப் தன்கர் இன்று அன்னாரது நினைவிடமான 'சடைவ் அடல்' சென்று மலர் தூவி மரியாதை செலுத்தினார். மறைந்த தலைவரின் நினைவாக நடைபெற்ற பிரார்த்தனைக் கூட்டத்தில் குடியரசுத் தலைவர் திருமதி திரௌபதி முர்மு மற்றும் பிரதமர் திரு. நரேந்திர மோடி ஆகியோருடன் அவர் கலந்து கொண்டார்.
இது குறித்து குடியரசு துணைத்தலைவர் தனது டிவிட்டர் பதிவில் கூறியிருப்பதாவது:
மதிப்பிற்குரிய அடல் அவர்களின் நினைவு நாளில் அன்னாருக்கு பணிவான மரியாதை. அவரது தொலைநோக்குப் பார்வை, சாதுர்யம் மற்றும் நல்லாட்சியில் கவனம் ஆகியவை ஒரு முக்கியமான காலகட்டத்தில் இந்தியாவை கட்டமைத்தன. அவரது பாரம்பரியம் நம் அனைவருக்கும் தொடர்ந்து உத்வேகம் அளிக்கிறது.
விவசாயத்துறை அமைச்சகம்
உலக தானியங்கள் தினத்தை கொண்டாடுவதற்காக ரோமில் ஏற்பாடு செய்யப்பட்டிருந்த சர்வதேச நிகழ்ச்சியில் மத்திய வேளாண் அமைச்சர் திரு. நரேந்திர சிங் தோமர் காணொலி மூலம் உரையாற்றினார்
உலகிலேயே அதிகளவில் தானியங்களை விளைவித்து உட்கொள்ளும் நாடு இந்தியா என்றும், தானிய உற்பத்தியில் நாடு கிட்டத்தட்ட தன்னிறைவை அடைந்துள்ளதாகவும் மத்திய வேளாண் மற்றும் விவசாயிகள் நலன், ஊரக வளர்ச்சி, பஞ்சாயத்து ராஜ் மற்றும் உணவு பதப்படுத்துதல் தொழில்கள் அமைச்சர் திரு. நரேந்திர சிங் தோமர் கூறினார்.
உணவு தானிய உற்பத்தி கடந்த ஐந்தாறு வருடங்களில் 140 டன்களில் இருந்து 240 டன்களுக்கும் அதிகமாக உயர்ந்துள்ளது. 23.15 மில்லியன் டன்கள் உணவு தானியங்களை 2019-20-ஆம் ஆண்டு இந்தியா உற்பத்தி செய்துள்ளது. ஒட்டுமொத்த உலக உற்பத்தியில் இது 23.62% ஆகும் என்று உலக தானியங்கள் தினத்தை கொண்டாடுவதற்காக ரோமில் ஏற்பாடு செய்யப்பட்டிருந்த சர்வதேச நிகழ்ச்சியில் காணொலி மூலம் உரையாற்றிய அமைச்சர் கூறினார்.
இஞ்சி, கருமிளகு, ஏலக்காய், மஞ்சள் உள்ளிட்ட மருத்துவ குணம் நிறைந்த தாவரங்களின் உற்பத்தி குறிப்பிடத்தகுந்த அளவு அதிகரித்துள்ளதாகவும், ஆயுர்வேதத்தில் நோய் எதிர்ப்பு சக்தி அளிக்க வல்லவையாக இவை கருதப்படுவதாகவும் அவர் கூறினார்.
விவசாயத்திற்கு உயரிய முக்கியத்துவம் அளித்து அரசு ஊக்குவித்து வரும் காரணத்தால், அதற்கான பட்ஜெட் ஒதுக்கீடு 5 மடங்கிற்கும் அதிகமாக உயர்ந்து, ரூ. 1.25 லட்சம் கோடியை தற்போது தொட்டுள்ளது.
ஐக்கிய நடுகள் சபையின் 2016-ஆம் ஆண்டு சாசனத்தின் படி உலக தானியங்கள் தினம் கொண்டாடப்படுகிறது. ஐக்கிய நாடுகள் சபை, அதன் துணை அமைப்புகள் மற்றும் பல்வேறு நாடுகளை சேர்ந்த முக்கிய பிரமுகர்கள் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697748
-----
(Visitor Counter : 224
PIB Headquarters
1351 பணியிடங்களுக்கு விண்ணப்பங்கள் வரவேற்பு – சென்னை மத்திய பணியாளர் தேர்வாணையம்
மத்திய அமைச்சகங்கள் மற்றும் துறைகளில் உள்ள 230 பிரிவுகளில் சுமார் 1351 காலி பணியிடங்களுக்கு விண்ணப்பங்கள் வரவேற்கப்படுகின்றன என்று மத்திய பணியாளர் தேர்வாணையம் அறிவித்துள்ளது. இதற்கான தேர்வு கணினி வழி முறையில் நடைபெறும்.
இதில் 17 பிரிவுகளைச் சார்ந்த 67 பணியிடங்கள் சென்னை தென்மண்டல மத்திய பணியாளர் தேர்வாணையத்தைச் சேர்ந்தது. 9 பட்டதாரி அளவிலான பிரிவுகளும், 5 மேல் நிலை மற்றும் 3 உயர் நிலை அளவிலான பிரிவுகளும் இதில் அடங்கும். இந்தப் பணியிடங்கள் குறித்த விரிவான விளம்பரம், தேவையான தகுதிகள், விண்ணப்பமுறைகள் போன்ற தகவல்களைப் பெற ssc.nic.in அல்லது sscsr.gov.in என்ற இணையதளங்களை அணுகவும்.
இந்தப் பணியிடங்களுக்கு விண்ணப்பிக்க கடைசி நாள் ஆகஸ்ட் 31, 2019 . இந்தத் தேர்வுகள் அக்டோபர் 14 ஆம் தேதியில் இருந்து 18 ஆம் தேதிவரை நடைபெறும் என்று எதிர்பார்க்கப்படுகிறது.
பெண்கள், எஸ்சி/எஸ்டி வகுப்பினர் மற்றும் மாற்றுத் திறனாளிகள் இந்த பணியிடங்களுக்கு இலவசமாக விண்ணப்பிக்கலாம் என்று சென்னை மத்திய பணியாளர் தேர்வாணையத்தின் பிராந்திய இயக்குநர் திரு.கே.நாகராஜா வெளியிட்டுள்ள செய்திக்குறிப்பில் தெரிவித்துள்ளார்.
பாதுகாப்பு அமைச்சகம்
டிஆர் டிஓ தயாரிப்புக்களை பாதுகாப்பு படைகளிடம் ஒப்படைத்தார் பாதுகாப்புத்துறை அமைச்சர் திரு ராஜ்நாத் சிங்
பாதுகாப்பு ஆராய்ச்சி மற்றும் மேம்பாட்டு நிறுவனம்  தயாரித்த 5 பொருட்களை,பாதுகாப்பு படைகள் மற்றும் இதர பாதுகாப்பு அமைப்புகளிடம் மத்திய பாதுகாப்புத்துறை அமைச்சர் திரு. ராஜ்நாத் சிங் வழங்கினார். அதோடு, 7 பொதுத்துறை மற்றும் தனியார் நிறுவனங்களிடம் தொழில்நுட்ப பரிமாற்ற ஒப்பந்தங்களையும் அவர் ஒப்படைத்தார்.
பாதுகாப்புத்துறை அமைச்சகத்தின் சார்பில் நடத்தப்படும் விடுதலையின் அம்ரித் மகோத்ஸவத்தின் ஒரு பகுதியாக, டிஆர் டிஓ தயாரிப்புகளை பாதுகாப்பு படைகளிடம் ஒப்படைக்கும் நிகழ்ச்சி, தில்லியில் உள்ள டிஆர்டிஓ பவனில் இன்று நடத்தப்பட்டது.
டிஆர்டிஓ தயாரித்த ட்ரோன் எதிர்ப்பு கருவி, மாடுலர் பிரிட்ஜ், வானிலிருந்து தரை இலக்கை தாக்கும் ஸமார்ட் வெடிகுண்டு, வெடிமருந்து வகைகள், எடை குறைவான தீயணைப்பு உடை ஆகியவற்றை பாதுகாப்பு படைகள் மற்றும் உள்துறை அமைச்சகத்திடம் பாதுகாப்புத்துறை அமைச்சர் ராஜ்நாத் சிங் வழங்கினார்.
மாடுலர் பிரிட்ஜ்-ஐ ராணுவ தலைமை தளபதி ஜெனரல் எம்.எம்.நரவானேவிடம், மத்திய அமைச்சர் ராஜ்நாத் சிங் வழங்கினார்.
வானிலிருந்து தரை இலக்கை தாக்கும் ஸ்மார்ட் வெடிகுண்டை விமானப்படை தளபதி வி.ஆர்.சவுத்திரியிடம், மத்திய அமைச்சர் திரு ராஜ்நாத் சிங் வழங்கினார்.
நவீன சாப் வெடிமருந்து பொருட்களை கடற்படை தளபதி ஆர் ஹரி குமாரிடம், மத்திய அமைச்சர் ராஜ்நாத் சிங் ஒப்படைத்தார். டிஆர்டிஓ தயாரித்த தீயணைப்பு உடை மத்திய உள்துறை சிறப்பு செயலாளர் திரு வி.எஸ்.கே. கவுமுதியிடம், மத்திய அமைச்சர் ராஜ்நாத் சிங் வழங்கினார்.
அதோடு டிஆர்டிஓ உருவாக்கிய கடலோர கண்காணிப்பு ரேடார், தானியங்கி ரசாயன கண்டுபிடிப்பு மற்றும் எச்சரிக்கை கருவி,ரசாயன கண்காணிப்பு சாதனம், யூனிட் பராமரிப்பு வாகனம், பழுது பார்க்கும் வாகனம், சிலிகா அடிப்படையிலான செராமிக் தொழில்நுட்பம், தீயணைப்பு, ஜெல் ஆகியவற்றின் தொழில்நுட்ப பரிமாற்ற ஆவணங்களும் இந்நிகழ்ச்சியில் ஒப்படைக்கப்பட்டன.
இந் நிகழ்ச்சியில் டிஆர்டிஓ தலைவர் டாக்டர் ஜி. சதீஷ் ரெட்டி, பாதுகாப்பு படை அதிகாரிகள் மற்றும் உள்துறை அமைச்சக அதிகாரிகள் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1781416
சுகாதாரம் மற்றும் குடும்ப நலத்துறை அமைச்சகம்
கொவிட்டால் பாதிக்கப்பட்டவர்களின் எண்ணிக்கை: ஐந்து லட்சத்துக்கும் குறைவு
உலகளாவிய பெருந்தொற்றான கொவிட்-19-க்கு எதிரான ஒருங்கிணைந்தப் போரில் பல்வேறு மைல்கற்களை இந்தியா இதுவரை கடந்துள்ளது. இதில் இன்னுமொரு சாதனையாக, தற்போதைய மொத்த பாதிப்புகளின் எண்ணிக்கை ஐந்து லட்சத்துக்கும் கீழ் வந்துள்ளது.
106 தினங்களுக்குப் பின் முதன்முறையாக தற்போதைய பாதிப்புகளின் எண்ணிக்கை 4,94,657 ஆக உள்ளது. இதற்கு முன் 28 ஜூலை அன்று இந்த எண்ணிக்கை 4,96,988 ஆக இருந்தது. இதன் மூலம், இதுவரை பதிவான மொத்த தொற்றுகளில், தற்போதைய பாதிப்புகளின் விகிதம் 5.73 சதவீதமாக உள்ளது.
கொவிட் பாதிப்புகளின் எண்ணிக்கை நாட்டில் தொடர்ந்து குறைந்து வருவதை இது காட்டுகிறது. உலகின் பல்வேறு நாடுகளில் கொவிட் பரவல் அதிகரித்து வரும் நிலையில் இந்தியாவில் பாதிப்புகளின் எண்ணிக்கை குறைந்து வருவது குறிப்பிடத்தக்கது.
தொடர் பரிசோதனைகள், கண்காணிப்பு மற்றும் சரியான நேரத்தில் சிகிச்சை ஆகியவற்றின் மூலமும், மத்திய அரசின் இலக்கு சார்ந்த திட்டங்களை மாநில /யூனியன் பிரதேச அரசுகள் சிறப்பாக செயல்படுத்தி வருவதன் மூலமும், மருத்துவர்கள் மற்றும் இதர கொவிட்-19 வீரர்களின் தன்னலமில்லா சேவையின் காரணமாகவும் இது சாத்தியமாகியுள்ளது.
இருபத்தி ஏழு மாநிலங்கள் / யூனியன் பிரதேசங்களில் தற்போதைய பாதிப்புகளின் எண்ணிக்கை 20,000-க்கும் கீழ் உள்ளது. எட்டு மாநிலங்கள் / யூனியன் பிரதேசங்களில் மட்டுமே 20,000-க்கும் அதிகமான பாதிப்புகள் உள்ளன.
இரண்டே மாநிலங்களில்  மட்டுமே 50,000-க்கும் அதிகமான பாதிப்புகள் தற்போது உள்ளன. கடந்த 24 மணி நேரத்தில் 44,281 புதிய பாதிப்புகள் பதிவாகியுள்ள நிலையில், 50,326 நோயாளிகள் குணமடைந்துள்ளனர்.
தொடர்ந்து 39-வது நாளாக குணமடைவோரின் எண்ணிக்கை, புதிய பாதிப்புகளை விட குறைவாக உள்ளது.
இது வரை குணமடைந்தோரின் மொத்த எண்ணிக்கை 80,13,783 ஆக உள்ளது. தற்போதைய பாதிப்புகள் மற்றும் மொத்த தொற்றுகளுக்கு இடையேயான இடைவெளி 75,19,126 ஆகும். குணமடைதல் விகிதம் 92.79 சதவீதமாக உள்ளது.
இது வரை 12 கோடிக்கும் அதிகமான பரிசோதனைகள் இந்தியாவில் செய்யப்பட்டுள்ளன. இதில் கடந்த 24 மணி நேரத்தி மட்டும் 11,53,294 பரிசோதனைகள் செய்யப்பட்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1671857
குடியரசுத் தலைவர் செயலகம்
குடியரசுத் தலைவரின் ராம நவமி வாழ்த்துகள்
ராம நவமியை முன்னிட்டு குடியரசுத் தலைவர் திரு ராம் நாத் கோவிந்த் வெளியிட்டுள்ள வாழ்த்துச் செய்தியில் கூறியிருப்பதாவது:
"ராமநவமி புனித நன்னாளை முன்னிட்டு எனது மனப்பூர்வமான வாழ்த்துகளை அனைத்து சக குடிமக்களுக்கு தெரிவித்துக் கொள்கிறேன்.
பகவான் ஸ்ரீ ராமரின் பிறந்தநாள் ராம நவமியாக பக்திப் பெருக்குடன் கொண்டாடப்படுகிறது. நீதி மற்றும் மனித மாண்புக்காக நாம் பாடுபட்டுக் கொண்டிருக்கையில், மரியாதை புருஷோத்தமரான ஸ்ரீ ராமரின் கொள்கைகளில் இருந்து பெரும் ஆதரவை நாம் பெறுகிறோம். நல்லொழுக்கமான வாழ்வை வாழ்வது எப்படி என்று பகவான் ஸ்ரீ ராமர் நமக்கு கற்றுக் கொடுத்துள்ளார். அவரது ஒட்டுமொத்த வாழ்வும் மற்றும் நேர்மை, உண்மை மற்றும் கருணை குறித்த அவரது உபதேசங்களும் நமக்கு தொடர்ந்து ஊக்கம் அளிக்கின்றன.
இந்த நன்னாளில், பகவான் ராமரின் லட்சியங்களை நமது வாழ்வில் செயல்படுத்தவும் ஒளிமயமான இந்தியாவை கட்டமைக்க ஒன்றுபட்ட முயற்சிகளை எடுக்கவும் நாம் உறுதி ஏற்போம்."
குடியரசுத் தலைவரின் வாழ்த்துச் செய்தியை இந்தியில் படிக்க இங்கே கிளிக் செய்யவும்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 107.22 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 107.22 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.75 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765879
பிரதமர் அலுவலகம்
தூய்மைப் பணிக்கு மிகச்சிறந்த உதாரணமாக, மகாபலிபுரம் கடற்கரைப் பகுதியில் பிரதமர் குப்பைகளை அகற்றினார்
சுற்றுப்புறத்தை தூய்மையாக பராமரிக்கும் விதமாக, கழிவுப் பொருட்கள் மற்றும் பிளாஸ்டிக் கழிவுகளையும் அகற்றினார்
தூய்மை இந்தியாவை உருவாக்க அரும்பாடுபட்டு வரும் பிரதமர் திரு நரேந்திர மோடி, அவரவர் சுற்றுப்புறத்தை தூய்மையாக பராமரிக்க ஒவ்வொரு தனிநபரும் பாடுபட வேண்டும் என்பதற்கு இன்று  மீண்டும் ஒரு உதாரணம் படைத்துள்ளார்.
மகாபலிபுரம் கடற்கரையில் இன்று காலை சுமார் 30 நிமிடங்களுக்கு மேலாக நடைப்பயிற்சி மேற்கொண்ட பிரதமர் திரு நரேந்திர மோடி, கடற்கரையில் பரவிக் கிடந்த பிளாஸ்டிக் மற்றும் குப்பைகளை அப்புறப்படுத்தினார்.
பின்னர் இதுகுறித்து தமது டுவிட்டர் வலைத்தளத்தில் பதிவிட்ட அவர், “மகாபலிபுரம் அருகே உள்ள கடற்கரைப் பகுதியில் இன்று காலை நடைப்பயிற்சியின் இடையே குப்பைகளை அகற்றினேன். இந்தப் பணியை சுமார் 30 நிமிடங்களுக்கு மேலாக மேற்கொண்டேன். நான் சேகரித்த குப்பைகளை, ஹோட்டல் ஊழியர்களில் ஒருவரான ஜெயராஜ் என்பவரிடம் வழங்கினேன். நம்மைச் சுற்றியுள்ள பொது இடங்கள் தூய்மையாகவும், நேர்த்தியாகவும் இருப்பதை உறுதி செய்வோம்! நாம் அனைவரும் உடல் உறுதியுடனும், ஆரோக்கியமாக இருப்பதையும் உறுதி செய்வோம்.”
(|
|
“மகாபலிபுரம் அருகே உள்ள கடற்கரைப் பகுதியில் இன்று காலை நடைப்பயிற்சியின் இடையே குப்பைகளை அகற்றினேன். இந்தப் பணியை சுமார் 30 நிமிடங்களுக்கு மேலாக மேற்கொண்டேன்.
நான் சேகரித்த குப்பைகளை, ஹோட்டல் ஊழியர்களில் ஒருவரான ஜெயராஜ் என்பவரிடம் வழங்கினேன்.
நம்மைச் சுற்றியுள்ள பொது இடங்கள் தூய்மையாகவும், நேர்த்தியாகவும் இருப்பதை உறுதி செய்வோம்!
நாம் அனைவரும் உடல் உறுதியுடனும், ஆரோக்கியமாக இருப்பதையும் உறுதி செய்வோம்.” . pic.twitter.com/qBHLTxtM9y
— Narendra Modi
பிரதமர் அலுவலகம்
மறைந்த ஹர்மோகன் சிங் யாதவின் 10-ம் ஆண்டு நினைவு தின நிகழ்ச்சியில் பிரதமர் உரையாற்றினார்
மறைந்த முன்னாள் நாடாளுமன்ற, மேலவை மற்றும் சட்டப்பேரவை உறுப்பினரும், சௌரிய சக்ரா விருது பெற்றவருமான ஹர்மோகன் சிங் யாதவின் 10-ம் ஆண்டு நினைவு தின நிகழ்ச்சியில் பிரதமர் திரு நரேந்திர மோடி உரையாற்றினார்.
அப்போது பேசிய அவர், சுதந்திரத்திற்கு பிறகு முதல்முறையாக பழங்குடியின சமுதாயத்தைச்சேர்ந்த ஒரு பெண், இன்று நாட்டின் உயர்ந்த பதவி ஏற்றுள்ளதாக சுட்டிக்காட்டினார். இந்திய ஜனநாயகத்தின் மிகப்பெரிய நாள் இதுவாகும் என்று அவர் கூறினார்.
உத்தரபிரதேசத்தைச் சேர்ந்த பெருமைமிக்க தலைவர்கள் குறித்து நினைவு கூர்ந்த பிரதமர், இம்மாநிலத்தின் கான்பூர் மண்ணைச்சேர்ந்த டாக்டர் ராம் மனோகர் லோகியாவின் சிந்தனைகளை, ஹர்மோகன் சிங் யாதவ் முன்னெடுத்துச் சென்றதாக தெரிவித்தார்.
நாடு மற்றும் மாநிலத்தில் அரசியலில் அவர் ஆற்றிய பங்களிப்பு, சமூகத்திற்கு அவர் ஆற்றிய பணி ஆகியவை இப்போதும் மற்றவர்களுக்கு வழிகாட்டுவதாக உள்ளது என்று கூறினார். கிராமசபை முதல் மாநிலங்களவை வரையும் அவருடைய அளப்பரிய பயணம் குறித்து பிரதமர் குறிப்பிட்டார். தமது வாழ்க்கை குறித்து அக்கறை கொள்ளாமல், பல சீக்கிய குடும்பங்களின் வாழ்வாதாரத்திற்காக பாடுபட்டார். அவருடைய தலைமைப் பண்பை, அங்கீகரித்து சௌரிய சக்ரா விருது வழங்கப்பட்டதாக அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1844693